**Vallensbæk Stationstorv**

**Vallensbæk Senior Park**

Nyhedsbrev nr. 5 17-09-2021

**Kære beboere**

Efter en længere pause genopstår nyhedsbrevet med orientering til jer.

Først en stor tak til jer for jeres fremmøde og medvirken til, at vi har kunnet holde et par gode møder i Havet med efterfølgende hygge i fælleslokalet.

**Velkommen til**

Johnni Sand som suppleant i Foreningen Vallensbæk Senior Park og Afdelingsbestyrelsen.

Jan Bille som suppleant i Afdelingsbestyrelsen.

**Brandøvelse**

Beredskabet arbejder i øjeblikket med planlægning af deres øvelser for den kommende periode. Vallensbæk Stationstorv har stor relevans på grund af de lidt særlige adgangsforhold til lejlighederne over butikker ved p-dækket.

Emnet de skal arbejde med, er stigerør og adgangveje, hvor de gerne ser at deres folk er lidt mere rutineret i vores objekt (Vallensbæk Stationstorv 3).

De vil derfor besøge os på 3 dage+2 aftener, hvor de laver en praktisk øvelse på stedet, som indbefatter hvis muligt, at de sætter vand på et eller 2 stigerør. De vil i den sammenhæng tage højde for at minimere vandspild og den slags, men lidt vil de nok ikke kunne undgå, når de kobler en slange af og på i toppen.

Det drejer sig om følgende dage:

|  |  |  |  |  |
| --- | --- | --- | --- | --- |
| **Tirsdag** | **28** | **0900 - 1100** | **Brandøvelse** | **Beredskabet** |
| **Onsdag** | **29** | **0900 - 1100** | **Brandøvelse** | **Beredskabet** |
| **Onsdag** | **29** | **1830 - 2030** | **Brandøvelse** | **Beredskabet** |
| **Torsdag** | **30** | **0900 - 1100** | **Brandøvelse** | **Beredskabet** |
| **Torsdag** | **30** | **1830 - 2130** | **Brandøvelse** | **Beredskabet** |

Der er ikke noget, vi skal tage del i og vi kan færdes i området, men skal lige være opmærksom på, at Beredskabet laver øvelse.

**Fotooversigt**

Nu er der kun få dage til, at du modtager en ny fotooversigt. Pas godt på den, det er muligvis sidste gang, at den bliver udgivet.

**Telefonoversigt**

Telefonoversigten bliver også snart opdateret. Så hvis du har fået nyt nummer eller har andre ændringer hertil, så hører jeg gerne inden Løvfaldsfesten. Og lige som fotooversigten, så bliver telefonoversigten ikke lagt op på vores hjemmeside.

**Beretning og referat fra afdelingsmødet**

Beretning og referat fra afdelingsmødet er nu lagt på hjemmesiden, hvor du finder det under Bestyrelsen >afdelingsmøder.

Begge dele sendes også sammen med nyhedsbrevet.

**Orlov**

Som Katja fortalte på afdelingsmødet, så er hun nu på barselsorlov. Næstformand i Organisationsbestyrelsen Preben Suhr Andersen, Højstrupparken varetager formandsposten indtil Katja vender tilbage.

Afdelingsbestyrelsen og bestyrelsen for Foreningen Vallensbæk Senior Park holder begge bestyrelsesmøde den 6. oktober.

Hvis du har emner, som du synes vi bør tage op, så hører jeg gerne.

Mange gode hilsner til alle

Vallensbæk Stationstorv - Vallensbæk Senior Park

Peder